Топонимия
Топонимията  е наука, дял от ономастиката, занимаваща се със значението и имената на географските обекти, които имат съществена роля в живота на хората и чрез които те се ориентират в заобикалящия ги свят. Задача на топонимията е да събере, класифицира и разкрие закономерностите, отнасящи се до възникването на конкретните имена на обектите.

Деление според големината на топонимите 
Според големината си те се разделят в три основни групи:

Микротопоними 
Това са названията на обекти без национално значение като ливади, герени, поляни и др.

Мезотопоними 
Средноголеми обекти, имащи значение само за хората около селището, където се намират. Неголеми реки, възвишения и др.

Макротопоними 
Това са обекти с национално значение като села, градове, големи реки и планини.

Деление според географския обект 
В зависимост от това какъв географски обект се разглежда топонимите се разделят на няколко дяла:

Хидронимия 
Това са названията на водните обекти – реки, езера, морета.

В българския език имената на хидронимите са от различен произход
 Тракийски – Тунджа, Тимок, Струма
 Прабългарски – Камчия
 Келтски – Дунав
 Реки с неясна етимология – Въча

Оронимия 
Имената на планини, върхове, низини.

В българския език имената са от различен произход
 Древнотракийски – Хемус
 Старославянски – Пирин

Ойконимия 
Тук влизат наименованията на населените места (ойконими – от гръцки οίκος + όνομα, „дом“, „поселище“ + „име“)
 Заварени предславянски – Айтос, Анхиало, Ахтопол, Дръстър
 Славянобългарски – Преслав, Кричим
 Турски – Кърджали

Хоронимия 
Названия на граници.

Урбонимия 
Имена на вътрешноградски обекти – паркове, площади

Дромонимия 
Названия на пътища

Бележки